钦定古今图书集成/历象汇编/庶征典/第168卷 > 《田家杂占》 > 《论禽》
## 钦定古今图书集成/历象汇编/庶征典/第168卷 > 《田家杂占》 > 《论禽》

《黄昏鸡啼》，主有天恩好事，或有减放税粮之喜。

周

### 景王 年雄鸡自断其尾

按《史记周本纪》，不载。　按《汉书五行志，左氏传》曰：“周
景王时，大夫宾起见雄鸡自断其尾。”刘向以为近鸡
祸也。是时王有爱子子鼍，王与宾起阴谋欲立之，田
于北山，将因兵众杀适子之党，未及而崩。三子争国，
王室大乱。其后宾起诛死，子鼍奔楚而败。京房《易传》
曰：“有始无终，厥妖雄鸡自啮断其尾。”